text: Юнас Юнасон се завръща с Убиеца Андерш и неговите приятели - Академика | образование, наука и култура
  06 Декември, Понеделник, 2021 г. 07:16 ч.
  За нас | Събития | Реклама | Контакти
  Бъди грамотен
  Образование
  Начално образование
  Средно образование
  Висше образование
  В България
  В чужбина
  Култура
  Наука
  Технологии
  Тестове
  English
  Афиш
  Юнас Юнасон се завръща с Убиеца Андерш и неговите приятели
  18 май, 2016 10:22 | Книги, Свободно време | Няма коментари
  На 25 май Юнас Юнасон се завръща с цял отбор приятели (и някой и друг неприятел), кога произлезли от необузданата му фантазия, кога изплували от самия живот.
  „Убиеца Андерш и неговите приятели (и някой и друг неприятел)“ (превод: Любомир Гиздов, 328 стр., цена: 18 лв.) ни запознава с главния герой в ключов момент от живота му. След 30 години, прекарани в затвора, бившият убиец, наречен Убиеца Андерш, излиза на свобода, за да срещне бившата свещеничка Йохана Шеландер и почти бившия рецепционист Пер Першон. Убиеца Андерш се влюбва в Библията и се сприятелява с Исус, за сметка на това свещеничката отдавна ненавижда и Библията, и Исус, а на рецепциониста му е все едно. Тези различия няма да им попречат да се заемат с поръчково раздаване на правосъдие, а впоследствие и с други небогоугодни, но доходоносни дейности. Великолепната тройка следва принципа „По-блажено е да се взима, отколкото да се дава“ и макар да не вярва в даването, което не включва взимане, все пак извършва и някои добри дела. Динамичен и дяволски забавен, разказът преплита много теми и мотиви: изопачените тълкувания на библейските норми, последиците от фанатизма, медиите като ловец на сензации, предприемаческия дух и вцепеняващата човешка глупост… А в основата на всичко стои крехката надежда, че никога не е късно да започнеш отново, да получиш втори, а защо не и трети шанс.
  Нашумелият шведски писател Юнас Юнасон в продължение на две десетилетия гради кариера като журналист, медиен консултант и телевизионен продуцент. За щастие на читателите, внезапно решава да обнови живота си и се посвещава на литературата. Историческата сатира „Стогодишният старец, който скочи през прозореца и изчезна“ е стопроцентов триумф в Швеция, в резултат романът е преведен на 35 езика. Екранизацията с Робърт Густафсон в ролята на най-сериозния смешен човек в литературата – Алан Карлсон, също има цели легиони от почитатели. Много скоро феноменалният успех на „Стогодишният старец” е дублиран – през 2013 г. излиза „Неграмотното момиче, което можеше да смята“. До момента от двете книги са изкупени над 13 милиона екземпляра в цял свят. На този фон съдбата на „Убиеца Андерш” е, меко казано, прозрачна.
  Подкрепете ни
  Теми: колибри • нови книги • Юнас Юнасон
  Сподели Facebook Twitter Google+
  Добави в Svejo
  Още по темата
  Bulgarian for Foreigners language classes
  Educational center Rodna rech offers a language course Bulgarian for Foreigners. We offer individual private lessons in ...
  Bulgarian for Foreigners
  Програма на театър „Възраждане“ за декември 2016 г.
  2 ПЕТЪК 12:30 ч ПРИКАЗКИ ОТ ВЪЛШЕБНОТО IT ОГЛЕДАЛО - БЕЗОПАСНОСТ НА ДВИЖЕНИЕТО 19:00 ч ИЗМАМНИЦИ 3 СЪБОТА 11:00 ч ...